armvectores/hy_wikipedia_2023 huggingface dataset:
Գուլիելմո Մարկոնիի կամուրջ

Գուլիելմո Մարկոնիի կամուրջ (իտալերեն՝ Ponte Guglielmo Marconi), կամուրջ Իտալիայի մայրաքաղաք Հռոմում։ Հատում է Տիբեր գետը։ Կապում է Աուգուստո Ռիգի հրապարակը Թոմմասո Էդիսոն հրապարակին Օստիենսե և Պորտուենսե շրջաններում։


== Նկարագրություն ==
Կամուրջը կառուցվել է 1937-1955 թվականներն ընկած ժամանակահատվածում։ Շինարարությունն ընդհատվել է Երկրորդ համաշխարհային պատերազմի պատճառով և վերսկսվել է 1953 թվականին։ Կամուրջը նվիրված է Գուլիելմո Մարկոնիին և կրում է միևնույն անունը, ինչպես և այն փողոցը, որն անցնում է նրա վրայով։
Կամուրջն ունի 6 կամար։ Երկարությունը կազմում է 235 մետր, իսկ լայնությունը՝ 31 մետր։ Այն համարվում է Հռոմի ամենաերկար կամուրջը։


== Երթուղի ==
Գուլիելմո Մարկոնիի կամուրջ կարելի է հասնել Հռոմի մետրոպոլիտենի B գծի «Սան Պաոլո բազիլիկ» և «Մարկոնի» կայարաններից։


== Ծանոթագրություններ ==


== Արտաքին հղումներ ==
Ravaglioli, Armando (1997). Roma anno 2750 ab Urbe condita. Storia, monumenti, personaggi, prospettive. Roma: Tascabili Economici Newton. ISBN 88-8183-670-X.
Rendina, Claudio (2005). Enciclopedia di Roma. Roma: Newton Compton Editori. ISBN 88-541-0304-7.
Հակասեմության պատմություն

Հակասեմության պատմություն, հրեաների նկատմամբ որպես ազգային կամ կրոնական խումբ թշնամական վերաբերմունք ունեցող իրադարձությունների պատմական հաջորդականություն։ Հակասեմությունը ծագել է դեռ անտիկ ժամանակաշրջանում և հիմնված է եղել մի շարք նախապաշարմունքների վրա։ Հետագայում կրոնական դրթապատճառները դարձել են քրիստոնեական աշխարհում հակասեմության հիմքը։ 20-րդ դարում, հրեաների էմանսիպացիայի հետ միասին, առաջացել է Հոլոքոստի ժամանակ հրեաների զանգվածային սպանությունների հիմքերից մեկը՝ ռասայական հակասեմությունը։ 20-րդ դարի վերջում  - 21-րդ դարի սկզբում տարածվել է այդպես կոչված «նոր հակասեմությունը», որը սերտ կապված է հակասիոնականության հետ։


== Գրականություն ==
Հակասեմության պատմության ներածությունArchived 2012-02-02 at the Wayback Machine.
Վալիևկա (գյուղ, Բելոպոլիեի շրջան)

Վալիևկա (ուկրաիներեն՝ Валіївка), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Վալիևկա գյուղում բնակվում էր 110 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սասունցի Դավիթ (մետրոյի կայարան)

Անվան այլ կիրառումների համար տե՛ս՝ Սասունցի Դավիթ (այլ կիրառումներ)
«Սասունցի Դավիթ», Երևանի մետրոպոլիտենի կայարան, որը բացվել է 1981 թ. մարտի 7-ին։ Կայարանը գտնվում է Երևանի Շենգավիթ համայնքում և դուրս է գալիս Սասունցի Դավթի հրապարակ, Երևանի երկաթուղային կայարան, Սևանի փողոց՝ Սասունցի Դավթի հուշարձանի հարևանությամբ։ Կառամատույցը բացօթյա է։
Կոչվել է հայկական դյուցազներգության հերոս Սասունցի Դավթի անունով։
Կայարանի ճարտարապետներն են  Բաղդասար Արզումանյանը, Սերգեյ Ներսիսյանը և Ռաֆայել Իսրայելյանը։ Խորաքանդակի հեղինակն է Հայաստանի ժողովրդական նկարիչ Արտաշես Հովսեփյանը։ Կայարանի գլխավոր կոնստրուկտորն է Գերասիմ Գևորգյանը։


== Պատկերասրահ ==

		
		
		
		
		
		
		
		
		
		


== Տես նաև ==
Երևանի մետրոպոլիտեն


== Ծանոթագրություններ ==


== Արտաքին հղումներ ==
Նյութ կայարանի մասին metroworld.ruz.net կայքում
Կոնգուտա

Անվան այլ կիրառումների համար տե՛ս՝ Կոնգուտա (այլ կիրառումներ)Կոնգուտա (էստ․՝ Konguta), գյուղ Էստոնիայի Տարտումաա նահանգի Կոնգուտա շրջանում։
2011 թվականի տվյալներով գյուղում բնակվում էր 135 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քոլատակի պատմության և մշակույթի անշարժ հուշարձանների ցանկ (Մարտակերտի շրջան)

Այս հոդվածը ներկայացնում է Արցախի Հանրապետության Մարտակերտի շրջանի Քոլատակ գյուղի պատմության և մշակույթի հուշարձանների ցանկը։ Ցանկում ներառված է ընդամենը 118 հուշարձան։

 


== Տես նաև ==
Արցախի Հանրապետության պատմության և մշակույթի անշարժ հուշարձանների ցանկ


== Ծանոթագրություններ ==
Բոինգ 777-ի ավիավթար Դուբայում

Բոինգ 777-ի ավիավթար Դուբայում ավիավթար, որը տեղի է ունեցել 2016 թվականի օգոստոսի 3-ին Դուբայի օդակայանում։ Boeing 777-31H օդանավը, որը պատկանում էր Emirates Airline ավիաընկերությանը, իրականացնում էր չվերթ Տիրուվանանտապուրամից դեպի Դուբայ։ Սակայն վայրէջքի ժամանակ օդանավը դուրս է գալիս թռիչքուղուց և վթարի է ենթարկվում։ Օդանավում գտնվում էր 300 մարդ (18 անձնակազմի անդամները և 282 ուղևորներ)։ Բարեբախտաբար բոլոր մարդիկ տարհանվել են օդանավից, այնուհետև օդանավը հրդեհի է բռնկվել։ Օդանավում 24 մարդ վիրավորվել է։


== Ինքնաթիռ ==
Boeing 777-31H օդանավը (գրանցման համար` A6-EMW) արտադրվել է 2003 թվականին (առաջին չվերթը իրականացրել է նույն թվականի մարտի 7-ին)։ 2003 թվականի մարտի 28-ին ինքնաթիռը հանձնվում է Emirates Airline ավիաընկերությանը։ Ինքնաթիռը ուներ երկու շարժիչ` Rolls-Royce Trent 892 արտադրության։ Մինչ վթարի տեղի ունենալը ինքնաթիռը իրականացրել է 13620 չվերթ, և օդում է անցկացրել ավելի քան 58169 ժամ։


== Անձնակազմի անդամներ և ուղևորներ ==
Ինքնաթիռի առաջին հրամանատար - 34 տարեկան, քաղաքացիությամբ արաբ է։ Փորձառու օդաչու, կառավարել է հետևյալ տեսակի ինքնաթիռներ` Airbus A330, Airbus A340, Boeing 777-200 և Boeing 787: Օդում անցկացրել է ավելի քան 7457 ժամ, որից 5128 ժամ եղել է Boeing 777-300 օդանավում։
Ինքնաթիռի երկրորդ հրամանատար - 37 ամյա Ջերեմ Վեբ, քաղաքացիությամբ ավստրալիացի է։ Փորձառու օդաչու, կառավարել է Boeing 787 օդանավը։ Օդում անցկացրել է ավելի քան 7957 ժամ, որից 1296 ժամ եղել է Boeing 777-300 օդանավում։


=== Ուղևորներ ===


== Տես նաև ==
Իլ-86-ի ավիավթար Դուբայում


== Ծանոթագրություններ ==


== Արտաքին հղումներ ==
Ավիավթարի մասին տեղեկություններ Aviation Safety Network կայքում
Հետաքննություն GCAA Archived 2016-09-06 at the Wayback Machine.
Աստերոիդների ցանկ (263901-264000)

Աստերոիդների ցանկ (263801-263900)  • Աստերոիդների ցանկ  • Աստերոիդների ցանկ (264001-264100)
 Աստերոիդների ցանկ (263801-263900)  • Աստերոիդների ցանկ  • Աստերոիդների ցանկ (264001-264100)
ATV (Թուրքիա)

Ա թիվի (ATV-Aktüel Televizyonu, թարգ.` Ակտուալ հեռուստաընկերություն), թուրքական համազգային լրատվական հեռուստաընկերություն։ Ընկերությունը հիմնադրվել է 1993 թվականի սեպտեմբերի 9-ին, կենտրոնը գտնվում է Ստամբուլ քաղաքում։


== Պատմություն ==
1990-ական թվականներին Թուրքիայում Թուրգութ Օզալի նախաձեռնությամբ պետական հեռուստատեսության մենաշնորհի վերացումից և մասնավոր հեռուստատեսությունների ստեղծումից հետո Դինչ Բիլգինը (բիզնեսմեն) 1992 թվականին ստեղծեց Սաթել հեռուստաընկերությունը (թուրք.`sabah-առավոտ և televizyon-հեռուստատեսություն բառերից)։ Ալիքի առաջին համակարգողը Գյուներ Ջիվաօղլուն էր։ 1993 թվականի հունիսի 12-ին ալիքը վերանվանվեց Ա թիվի և մինչ օրս այդ անվամբ է հեռարձակվում ։ 1992 թվականի սեպտեմբերի 9-ին հեռուստաալիքը փորձարկվեց, իսկ 1993 թվականի հունիսի 12-ից սկսեց գործել ։
Հեռուստաընկերության կարգախոսն է` «Կրկին նոր եթերաշրջան, կրկին այս եթերաշրջանում Աթիվի պիտի դիտեք» ( Yine bir Sezon, Yine bu Sezon ATV seyredeceksiniz):
Դինչ Բիլգինի (Բիլգին կազմակերպություն), Հյուզնյու Օզյեղինի (Ֆիբա կազմակերպություն) և Մեհմեդ Էմին Քարամեհմեդի (Չուքուրովա կազմակերպություն) կազմակերպությունների միավորման արդյունքում ստեղծված Սաթել ընկերության շրջանակներում ստեղծվեց Ա թիվին։ Սակայն Հյուզնյու Օզյեղինը, ցանկանալով իր ողջ ժամանակն ու էներգիան ներդնել սեփական Ֆինանսբանկի զարգացման մեջ, իր բաժնետոմսերը թողեց մյուս երկու գործընկերներին։ Այնուհետև երկու ընկերությունների միջև առաջացած տարաձայնությունների արդյունքում Դինչ Բիլգինն իր ձեռքը վերցրեց Ա թիվին, բոլոր իրավունքները ստացավ Կենտրոնական հրատարակչությունից և հեռուստաալիքը շարունակեց այս կերպ գործել ։
1993-2002 թվականներին ալիքը հովանավորվել է Սաբահ ընկերության (Sabah Grubu) կողմից։ 2002 թվականից ալիքն սկսել է հեռարձակվել Ջիներ ընկերության (Ciner Grubu) հովանավորությամբ։ 2007 թվականին այն վաճառվել է Չալիկ Հոլդինգի (Çalik Holding) ընկերություններից Թուրքուվազին (Turkuvaz): Վերջինիս հովանավորությամբ Ա թիվին շարունակեց հեռարձակվել Ադրբեջանում, Ավստրալիայում, Ռումինիայում, ԱՄՆ-ում և եվրոպական մի շարք երկրներում։ 2013 թվականից մինչ օրս ալիքը պատկանում է Քալյոն ընկերությանը (Kalyon Grubu) : Տնօրենը մինչ օրս հանդիսանում է Օրհան Ջեմալ Քալյոնջուն։
2011 թվականից սկսած հեռարձակվում է HD որակով։ 2015 թվականի օգոստոսի դրությամբ Ա թիվին հինգերորդ ամենահայտնի ալիքն էր։
Ա թիվիով հեռարձակվում են տարբեր ժանրերի ֆիլմեր, սերիալներ, սիթքոմներ և այլն։ Այս հեռուստաալիքի սերիալները վաճառվել և ցուցադրվում են աշխարհի 60 տարբեր երկրներում ։
ATV հեռուստաընկերության կազմում գործում են նաև այլ հեռուստաալիքներ՝

atv Haber - լրատվական հեռուստաալիքը,
atv HD - հեռուստաալիքի բարձր պարզության ֆորմատով հեռարձակվող տարբերակը, հեռարձակվում է 2011 թ. ապրիլի 24-ից,
atv Avrupa - ATV հեռուստաալիքի Եվրոպայում արբանյակային ցանցերով հեռարձակվող տարբերակը,
atv Spor- սպորտային հեռուստաալիքը,
minikaÇOCUK, minikaGO- մանկական հեռուստաալիքները։


== Արտաքին հղումներ ==
Պաշտոնական կայք (թուրքերեն)
ATV Distribution (անգլերեն)
a Haber հեռուստաալիքի կայք (թուրքերեն)


== Ծանոթագրություններ ==
Լոբրաս

Լոբրաս (իսպ.՝ Lobras), մունիցիպալիտետ Իսպանիայում, գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ալիպուխառա Գրանադինա։ Տարածքը կազմում է 16 կմ2։ Բնակչությունը 146 մարդ (2010 թվականի տվյալներով)։ Գտնվում է պրովինցիայի վարչական կենտրոնից 96 կմ հեռավորության վրա։


== Արտաքին հղումներ ==
պաշտոնական կայք
Microweb turística de Lobras realizada por el Patronato de Turismo de Granada Archived 2008-02-29 at the Wayback Machine.
Datos socioeconómicos de Lobras en el Sistema de Información Multiterritorial de Andalucía
Situación de Lobras en el Sistema de Información Multiterritorial de Andalucía
Página oficial de Lobras
Página sobre Tímar, localidad perteneciente al municipio
Լորիս Կրոյան

Լորիս Մուշեղի Կրոյան (փետրվարի 10, 1928(1928-02-10), Սարուխան, Նոր Բայազետի գավառ, Հայկական ԽՍՀ, ԱԽՖՍՀ, ԽՍՀՄ - ապրիլի 19, 1984(1984-04-19), Երևան, Հայկական ԽՍՀ, ԽՍՀՄ), հայ արձակագիր, դրամատուրգ, լրագրող, խմբագիր, ՀԺՄ նախագահ, ՀԳՄ անդամ, ՀԽՍՀ մշակույթի վաստակավոր գործիչ, ՀԽՍՀ Գերագույն խորհրդի պատգամավոր։


== Կենսագրություն ==
Լորիս Մուշեղի Կրոյանը ծնվել է 1928 թվականին, Նոր Բայազետի (այժմ՝
Գավառի) Սարուխան գյուղում։ 1960-1969 թվականներին եղել է ՀԼԿԵՄ Կենտկոմի օրգան «Ավանգարդ» թերթի գլխավոր խմբագիրը, իսկ մինչև 1984 թվականը եղել է ՀԿԿ Կենտկոմի, Հայկական ԽՍՀ Գերագույն խորհրդի և Մինիստրների խորհրդի օրգան «Սովետական Հայաստան» օրաթերթի գլխավոր խմբագիրը։
Հրատարակել է բազմաթիվ պատմվածքներ`
Մահացել է 1984 թվականի ապրիլի 19-ին, Երևանում, 56 տարեկանում։ Հուղարկավորված է Երևանի քաղաքային գերեզմանատանը։


== Մատենագիտություն ==


=== Գրքեր ===
Զայրացած մարդը, Ե., Հայպետհրատ, 1964։
Ընկերները, Ե., Հայաստան, 1967։
Ծանրոցը, Ե., Հայաստան, 1969։
Կրակը, Ե., Սովետական գրող, 1977։
Հուշարձան, Ե., Սովետական գրող, Արևիկ, 1987։


=== Մամուլ ===
Գթության քույրը՝ բաց կապույտ աչքերով։ «Գարուն», 1967, № 4, էջ 32-34։


== Հիշատակ ==
Կրոյանի անունն է կրում Սարուխան գյուղի փողոցներից մեկը։


== Ընտանիք ==
Որդին՝ Մուշեղ Լորիսի Կրոյան, բեմադրող, ռեժիսոր, խմբագիր
Դուստրը՝ Կարինե Լորիսի Ղազինյան (Կրոյան), բանասեր, լեզվգետ, արտակարգ և լիազոր դեսպան, պետական գործիչ


== Ծանոթագրություններ ==
Վայդհաուս

Վայդհաուս (գերմ.՝ Waidhaus), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը՝ 2372 մարդ 2010 թվականի դեկտեմբերի 31-ի տվյալներով։ Զբաղեցնում է 37,00 կմ² տարածք։ Պաշտոնական կոդն է՝ 09 3 74 164։


== Ծանոթագրություններ ==


== Արտաքին հղումներ ==
Պաշտոնական կայք
Սինջան (Տևրիկի գավառ)

Սինջան, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Տևրիկի գավառակում։ Գտնվում էր Տևրիկ քաղաքից 25 կմ հյուսիս-արևմուտք, Տևրիկ-Զառա ճանապարհի վրա։


== Պատմություն ==
Գյուղն ավերվել, իսկ բնակչությունը կոտորվել կամ  բռնությամբ տեղահանվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 70 տուն հայ բնակիչ։


== Տնտեսություն ==
Բնակչության հիմնական զբաղմունքը հացահատիկի մշակություն, այգեգործություն, անասնապահությունն ու մեղվաբուծությունն էր։


== Պատմամշակութային կառույցներ ==
Սինջանն ուներ 1315 թվականին կառուցված Ս. Գևորգ անունով եկեղեցի։


== Կրթություն ==
Գյուղում գործում էր հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բոգոտայի ոսկե թանգարան

Ոսկե թանգարան (իսպ.՝ El Museo del Oro), թանգարան Կոլումբիայի մայրաքաղաք Բոգոտայում։ Հիմնադրվել է 1939 թվականին։ Թանգարանի տնօրենն է Կլարա Իսաբել Բոտերոն։


== Պատմություն ==
Կոլումբիայի այս թանգարանը համարվում է իսպանախոս երկրներում գտնվող ամենամեծ ոսկե թանգարանը, որտեղ ներկայացված են ոսկյա իրեր՝ խեցեղեն, թանկարժեք քարեր, տեքստիլ հնագիտական օբյեկտներ և այլ տարրեր, պատրաստված ոսկուց և այլ թանկարժեք քարերից։
1939 թվականին Կոլումբիայի կառավարությունը և կենտրոնական բանկը սկսեց հովանավորել Կոլումբիայում հնագիտական իրերի և ժառանգությունների պահպանմանը և հանրությանը ներկայացմանը։ Ցուցահանդեսում ներկայացված իրերը գտնվել են պեղումների արդյունքում՝ վերջին 65 տարիների ընթացքում։
2008 թվականի հոկտեմբերին թանգարանը վերանորոգվել է՝ որոշ բարերարների և կենտրոնական կառավարության աջակցությամբ։


== Պատկերասրահ ==

		
		
		
		
		
		
		
		


== Արտաքին հղումներ ==
Թանգարանի պաշտոնական կայքը Archived 2016-03-03 at the Wayback Machine.
Թանգարանի էքսպոզիցիան` պաշտոնական կայքում Archived 2016-01-25 at the Wayback Machine.
www.museodeloro.web.com.co  Archived 2011-07-07 at the Wayback Machine. Visita virtual
The Art of Precolumbian Gold: The Jan Mitchell Collection
Մակսիմովկա (գյուղ, Շևչենկոյի շրջան)

Անվան այլ կիրառումների համար տե՛ս՝ ՄակսիմովկաՄակսիմովկա (ուկրաիներեն՝ Максимівка), գյուղ Ուկրաինայի Խարկովի մարզի Շևչենկոյի շրջանում։ Հիմնադրվել է 1920 թվականին։
2001 թվականի տվյալներով Մակսիմովկա գյուղում բնակվում էր 67 մարդ։ Բնակավայրը զբաղեցնում է 0,41 կմ² տարածք։ Բնակչության խտությունը կազմում էր 163,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերգեյ Մովսիսյան (քաղաքական գործիչ)

Անվան այլ կիրառումների համար տե՛ս՝ Սերգեյ Մովսիսյան (այլ կիրառումներ)Սերգեյ Մովսիսյան (սեպտեմբերի 23, 1989(1989-09-23), Փարպի, Աշտարակի շրջան, Հայկական ԽՍՀ, ԽՍՀՄ),  հայ քաղաքական գործիչ, 7-րդ գումարման պատգամավոր։ «Իմ քայլը» խմբակցության անդամ։ 8-րդ գումարման ԱԺ պատգամավոր «Քաղաքացիական պայմանագիր» խմբակցության անդամ, ԱԺ տարածքային կառավարման, տեղական ինքնակառավարման, գյուղատնտեսության և շրջակա միջավայրի պահպանության մշտական հանձնաժողովի անդամ։ 2022 թվականի հունվար 13-ից` Արագածոտնի մարզպետ։


== Կենսագրություն ==
Ծնվել է 1989 թվականի սեպտեմբերի 23-ին  Փարպի գյուղումում, Արագածոտնի մարզ։


=== Կրթություն ===
2006-2010 թթ.  սովորել է ԵՊՀ ռադիոֆիզիկայի ֆակուլտետում «Ռադիոֆիզիկա և Էլեկտրոնիկա» մասնագիտությամբ`  ստանալով բակալավրի աստիճան։
2011-2013 թթ.  սովորել և ավարտել է ԵՊՀ Ռադիոֆիզիկայի ֆակուլտետը ԳՄԻՍ-երի  նախագծում մասնագիտությամբ («Սինոփսիս Արմենիա» ուսումնական կենտրոն)` ստանալով մագիստրոսի աստիճան։
2018 թ.-ից սովորում է ՀՀ պետական Կառավարման ակադեմիայի «Հանրային կառավարում» բաժնում։


=== Աշխատանքային գործունեություն ===
2010-2018 թթ.  զբաղվել է ձեռնարկատիրական գործունեությամբ։
2013-2017 թթ. աշխատել է ՀՀ ԱՎԾ Արագածոտնի մարզային գործակալությունում վիճակագիր։
13.01.2022թ․   Կառավարության որոշմամբ Սերգեյ Մովսիսյանը նշանակվել է Արագածոտնի մարզպետ։


=== Կուսակցական պատկանելություն ===
2018 թ.-ից «Քաղաքացիական պայմանագիր» կուսակցության անդամ։


=== Ընտանիք ===
Ամուսնացած է, ունի մեկ դուստր և մեկ որդի։


=== Այլ տեղեկատվություններ ===
Մասնակցել է Դոնեցկի տասներկուերորդ միջազգային տնտեսագիտական ամառային դպրոցի դասընթացներին։
2008-2018 թթ. «Հայրենապաշտ» երիտասարդական հասարակական կազմակերպության խորհրդի անդամ է։


== Ծանոթագրություններ ==
Անոդ

Անոդ (հուն․՝ ανοδοε - ելնող, ծագող),

Էլեկտրական աղբյուրի դրական բևեռ։ Օրինակ՝ գալվանական էլեմենտի կամ էլեկտրական կուտակիչի դրական բևեռը։
Էլեկտրոնային (իոնային) սարքի բևեռ, որը միացված է հոսանքի աղբյուրի դրական բևեռին։
Էլեկտրական աղեղի դրական էլեկտրոդ։
Էլեկտրոլիտային վաննայի դրական բևեռ։


=== Բաղադրամասեր ===
Անոդների պատրաստման համար, նայած նրանց կիրառությանը, նյութ են հանդիսանում տանտալը, մոլիբդենը, նիկելը, պղինձը, երկաթը, վոլֆրամը, գրաֆիտը ևն։
Լեյպյասուո

Լեյպյասուո (ռուս.՝ Лейпясуо), գյուղ Ռուսաստանի, Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 59 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իռլանդերեն Վիքիպեդիա

Իռլանդերեն Վիքիպեդիա (իռլանդերեն՝ Vicipéid na Gaeilge), Վիքիպեդիա բազմալեզու և ազատ հանրագիտարանի Իռլանդերեն տարբերակն է։


== Վիճակագրություն ==
Այսօր՝ 7 Ապրիլի 2023-ին Վիքիպեդիայի Իռլանդերեն բաժինը ունի 58 397 հոդված։ Գրանցված են 55 566 մասնակից, նրանցից 4417 կատարել են գոնե մեկ խմբագրում անցած 30 օրվա ընթացքում, իսկ 7 մասնակից ունեն ադմինիստրատորի կարգավիճակ։ Ընդհանուր խմբագրումների թիվը հատում է 1 128 705-ը։


== Արտաքին հղումներ ==
Իռլանդերեն Վիքիպեդիա
Սկոբլևո (գյուղ, Պերեսլավսկի շրջան)

Սկոբլևո (ռուս.՝ Скоблево), գյուղ Ռուսաստանի Յարոսլավլի մարզի Պերեսլավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հովտաշեն (այլ կիրառումներ)

Հովտաշեն կարող է վերաբերել՝

Հովտաշեն, գյուղ Հայաստանի Շիրակի մարզում։
Հովտաշեն, գյուղ Հայաստանի Արարատի մարզում։
Հովտաշեն (Մարտակերտի շրջան), գյուղ ԼՂՀ Մարտակերտի շրջանում։
Արթուր Պետրոսյան (լրագրող)

Արթուր Լևոնի Պետրոսյան (սեպտեմբերի 21, 1979(1979-09-21), Մոսկվա, ԽՍՀՄ), հայկական ծագմամբ ռուսաստանցի մարզական լրագրող, շեֆ-խմբագիր, ֆուտբոլային սկաուտ։
Հայտնի է «Ֆուտբոլ» շաբաթաթերթում, «Ռոսիա 2» ալիքի sportbox.ru պորտալում, «Սպորտ Էքսպրես» կայքում և թերթում իր աշխատանքով, ինչպես նաև արտասահմանյան լրատվամիջոցներում պարբերական հրատարակություններով, ինչպիսիք են՝ The Guardian, ESPN, Նյու Յորք Թայմս, BBC և այլն։
Արթուր Պետրոսյանը ներկայացնում է Ռուսաստանը լրատվամիջոցների կողմից տարվա ֆուտբոլիստի ամենամյա ընտության մրցույթի ժյուրիում, որ անցկացվում է բրիտանական The Guardian հրատարակության կողմից։ Նա հանդես է գալիս որպես սկաուտ Ռուսաստանում և Հայաստանում ֆուտբոլային տաղանդների որոնման հարցով և ռուսական ֆուտբոլի էքսպերտ արտասահմանյան տարբեր ռեսուրսներում։


== Կարիերա ==
Մոսկվայի տնտեսագիտության, վիճակագրության և ինֆորմատիկայի պետական համալսարանն ավարտելուց (2001) հետո երկու տարի աշխատել է որպես մենեջեր «Սբերբանկում» և որպես վերլուծության բաժնի մասնագետ «Ռոսնեֆտ» ընկերությունում, ինչից հետո սկսել է աշխատել ֆուտբոլի բնագավառում։
2001 թվականին աշխատել է Մոսկվայի «Դինամո» ակումբում՝ որպես մամուլի ասուլիսների վարող, թարգմանիչ և մարզադաշտի մեկնաբան միջազգային խաղերի ընթացքում։
2003 թվականին սկսել է գրել «Футбол» շաբաթաթերթի համար՝ կենտրոնանալով Ռուսաստանում խաղացող լեգեոներների հարցազրույցների ու ռեպորտաժների վրա։
2007 թվականին դարձել է «Ռոսիա 2» ալիքի Sportbox.ru պորտալի ֆուտբոլի բաժնի շեֆ-խմբագիր, որտեղ եղել է նաև տարբեր հաղորդումների պրոդյուսեր և վարող, ներառյալ շուոները համաշխարհային աստղերի հետ, ինչպիսիք են Օլիվեր Կանը, Ռուուդ Գուլիտը, Բեբետոն և այլք։
2013 թվականին դարձել է «Спорт-Экспресс Интернет»-ի շեֆ-խմբագիր, ինչպես նաև հանդես է եկել որպես մեկնաբան։ 2016 թվականին՝ աշխատակիցների զանգվածային աշխատանքից հեռացման պատճառով հրատարակության ղեկավարության հետ կոնֆլիկտից հետո, հեռացել է աշխատանքից և աշխատանքից ազատված աշխատակիցների մեծ մասի հետ ստեղծել «Sportfakt.ru»  նախագիծը՝ դառնալով նրա շեֆ-խմբագիրը։
Իր կարիերայի ընթացքում Արթուր Պետրոսյանն աշխատել է աշխարհի ու Եվրոպայի առաջնություններում, Չեմպիոնների լիգայի և Եվրոպայի լիգայի եզրափակիչներում որպես մեկնաբան, թղթակից և խմբագրությունների աշխատանքի համակարգող։ Հարցազրույց է վերցրել բազմաթիվ ֆուտբոլային աստղերից, ինչպիսիք են Կրիշտիանու Ռոնալդուն, Հենրիխ Մխիթարյանը և այլք, ներառյալ իր խոսքերով ամենահիշվող հարցազրույցը Բրյու Գրոբելարի հետ ՀԱՀ-ում անցկացված աշխարհի առաջնության ժամանակ։
2016 թվականի Եվրոպայի առաջնության ժամանակ Արթուր Պետրոսյանն զբաղվել է մրցաշարի խաղերի վերլուծությամբ ու կանխատեսմամբ՝ գտնվելով Ֆրանսիայում և մրցակցելով ռուս այլ էքսպերտների հետ bookmaker-ratings.ru մասնագիտացված ռեսուրսում։ Նա ցույց է տվել լավագույն արդյունքը ստույգ կանխատեսումների տոկոսով և մաքուր շահույթի չափով։
2017 թվականին Արթուր Պետրոսյանը դարձել է հեղինակ ամերիկյան ESPN մարզական հեռուստաալիքի կայքում։


== Ծանոթագրություններ ==


== Արտաքին հղումներ ==
Արթուր Պետրոսյանը Թվիթթեր կայքում
Արթուր Պետրոսյանը «Սպորտբոքս» կայքում
Արթուր Պետրոսյանը «Սպորտ-Էքսպրես» կայքում
Արթուր Պետրոսյանը «Սպորտֆակտ» կայքում
Արթուր Պետրոսյանը Նյու Յորք Թայմս կայքում
Արթուր Պետրոսյանը the Guardian կայքում
Կոժինո (գյուղ, Գագարինսկի շրջան)

Անվան այլ կիրառումների համար տե՛ս՝ ԿոժինոԿոժինո (ռուս.՝ Кожино), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փլատե (Ադիգենի շրջան)

Փլատե (վրաց.՝ ფლატე), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1420 մետր բարձրության վրա։ Շրջկենտրոն Ադիգենից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 131 մարդ։


== Ծանոթագրություններ ==
Վիմի

Վիմի (ֆր.՝ Wimy), համայնք Ֆրանսիայի Պիկարդիա երկրամասի Էնայի գավառում։ Բնակավայրի փոստային ինդեքսը՝ Wimy:


== Բնակչություն ==
Ըստ 2010 թվականի մարդահամարի տվյալների, համայնքի բնակչությունը կազմում է 66 մարդ։


== Տնտեսություն ==
2010 թվականին 289 մարդկանցից (15—64 տարեկան) 194-ը եղել են առավել ակտիվ տնտեսվարողներ, 95-ը եղել են համեմատաբար ոչ ակտիվ քաղաքացիներ (ակտիվության ցուցանիշը կազմել է 67,1 %, 1999 թվականին եղել է 64,9 %)։ 194 ակտիվ մարդկանցից 174-ը աշխատել են տարբեր ձեռնարկություններում (98 տղամարդ և 76 կին), անաշխատունակների թիվը կազմել է 20 մարդ (11 տղամարդ և 9 կին)։ 95 ոչ ակտիվ քաղաքացիներից 31-ը եղել են կամ աշակերտ կամ էլ ուսանող, 31-ը եղել են թոշակառու, 33-ը եղել են ոչ ակտիվ այլ պատճառներով։


== Տես նաև ==
Ֆրանսիա
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Վիմիի ազգային համալսարանի վիճակագրությունը (ֆր.)
Նանաջան

Նանաջան, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Անզերթ

Անզերթ, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր
Սեմենովկա (գյուղ, Չիշմինսկի շրջան)

Անվան այլ կիրառումների համար տե՛ս՝ ՍեմենովկաՍեմենովկա (ռուս.՝ Семеновка, բաշկիրերեն՝ Семёновка), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 70 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
130


== Դեպքեր ==


== Ծնունդներ ==


== Մահեր ==
130 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 130 թվականն է, 
II դարի 30-րդ տարին։
Կարաթաու

Կարաթաու (ղազ.՝ Каратау), Տյան Շանի հյուսիսարևմտյան ճյուղավորումը Ղազախստանի հարավում։ Երկարությունը 420 կմ է, բարձրությունը՝ մինչև 2176 մ։ Կան ֆոսֆորիտների հանքավայրեր։


== Անվանում ==
Անվանումն առաջացել է թուրքերեն կարա ― «սև» և թաու ― «լեռ» բառերից, այսինքն՝ «Սև լեռներ»՝ նկատի ունենալով, որ ամռանը ձնածածկույթից զուրկ են։


== Ծանոթագրություններ ==
Ս. Զավարյանի բնավորության գծերից

«Ս. Զավարյանի բնավորության գծերից», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1913 թվականին։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№ 248) նոյեմբերի 3-ի համարում։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Լեսկովշչինա (գյուղ, Ռոմնիի շրջան)

Լեսկովշչինա (ուկրաիներեն՝ Лісківщина), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Լեսկովշչինա գյուղում բնակվում էր 65 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուզոդինմա Իվեալա

Ուզոդինմա Իվեալա (անգլ.՝ Uzodinma Chukuka Iweala, նոյեմբերի 5, 1982(1982-11-05), Վաշինգտոն, Կոլումբիայի շրջան, ԱՄՆ), նիգերիական ծագմամբ ամերիկացի գրող և բժշկության դոկտոր։


== Կենսագրություն ==
Ուզոդինմա Իվեալան ծնվել է 1982 թվականի նոյեմբերի 5-ին Վաշինգտոնում, նեյրովիրաբույժ Իկեմբա Իվեալայի և նիգերիացի հայտնի տնտեսագետ, Նիգերիայի ֆինանսների նախարար Նգոզի Օկոնխո Իվեալայի ընտանիքում, իգբո ժողովրդի ներկայացուցիչ է։ Ավարտել  St. Albans School և Հարվարդի համալսարանի քոլեջը՝ magna cum laude (2004), որտեղ նա սովորել է գրական վարպետություն։ Այնուհետև ավարտել է Կոլումբիայի համալսարանի բժշկական ֆակուլտետը 2011 թվականին։ Ներկայումս դասավանդում է Հարվարդի համալսարանի Radcliffe Institute for Advanced Study-ում։


== Ստեղծագործություն ==
Ուզոդինմա Իվեալայի առաջին վեպը՝ «Գազաններն առանց հայրենիքի» (2005), որը նախկինում Հարվարդում պաշտպանվել էր որպես դիպլոմային աշխատանք, արժանացել է ԱՄՆ-ի խոշորագույն ամսագրերում և թերթերում քննադատների բարձր գնահատականներին։ Այն թարգմանվել է բազմաթիվ լեզուներով։ Այս վեպի հիման վրա նկարահանվել է «Անտոհմ գազաններ» ֆիլմը, որը թողարկվել է 2015 թվականին։


== Գրքեր ==
Beasts of No Nation. HarperCollins, New York 2005 (վեպ, Արվեստի և գրականության ամերիկյան ակադեմիայի մրցանակ, Ջոն Լլեվելին Ռիսի մրցանակ, առաջադրվել Բրիտանական համագործակցության գրողների մրցանակի, իտալ. և հոլանդ. թարգմ.՝ 2006, լեհ.՝ 2007, գերմ. թարգմ.՝ 2008,  ֆր.՝ Ալեն Մականբու, 2008, իսպ. թարգմ.՝ 2009  և այլն)
Սերը ՁԻԱՀ-ի ժամանակ/ Love in the time of AIDS. London: John Murray Publishers Ltd, 2009 (սոցիոլոգիական ակնարկ)
Our kind of people: a continent's challenge, a country's hope. New York : Harper, 2012  (սոցիոլոգիական ակնարկ Նիգերիայում առողջության և առողջապահության վիճակի մասին)


== Ճանաչում ==
Արժանացել է մի քանի գրական մրցանակների դեռևս Հարվարդում սովորելու տարիներից սկսած։ 2006 թվականին գրողն ստացել է Նյու Յորքի Հանրային գրադարանի Երիտասարդ առյուծներ մրցանակը.: 2007 թվականին Granta ամսագիրը նրան ընդգրկել է ԱՄՆ-ի 20 լավագույն երիտասարդ վիպասանների շարքում։


== Ծանոթագրություններ ==


== Արտաքին հղումներ ==
Կենսագրություն(անգլ.)
Հարցազրույց, 2007(անգլ.)
Սամույլովո (գյուղ, Գագարինսկի մունիցիպալ շրջան)

Անվան այլ կիրառումների համար տե՛ս՝ ՍամույլովոՍամույլովո (ռուս.՝ Самуйлово), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 368 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5900) Ենսեն

(5900) Ենսեն (անգլ.՝ Jensen), աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 3-ին Պոլ Ենսենի կողմից Բրորֆելդեում։
Միջին հեռավորությունը Արեգակից կազմում է 3,148098 ա. մ., առավելագույնը մոտենում է 2,4686 ա. մ. հեռավորության վրա և հեռանում 3,8276 ա. մ.։ Արեգակի շուրջ մեկ ամբողջական պտույտ է կատարում 2040,19 երկրային օրվա ընթացքում, իր ուղեծրով շարժվելով միջինում 0,176454 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5900) Ենսեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոժենի վանք

Ռոժենի Սուրբ Աստվածածին վանք (բուլղար․՝ Роженският манастир „Свето Рождество Богородично“), Բուլղարիայի ամենախոշոր ուղղափառ վանքերից մեկը։ Տեղակայված է Պիրին լեռներում, Մելնիկ քաղաքից 5 կմ հեռավորության վրա, երկրի հյուսիսարևելյան հատվածում։


== Պատմություն ==
Միջնադարյան այն քիչ վանքերից մեկն է, որը պահպանվել է մինչև մեր օրերս։ Ըստ աթոսյան աղբյուրների՝ այն կառուցվել է 890 թվականին։ Բազմաթիվ նոր շինություններ ի հայտ են եկել Ալեքսի Սլավ բռնակալի կառավարման ժամանակ։
17-րդ դարում վանքը մեծապես տուժել է հզոր հրդեհից, սակայն 8-րդ դարում վերականգնվել է՝ շնորհիվ բուլղարացիների նյութական օգնության։ Վանքի վերակառուցումը սկսվել է 1715 թվականին և ավարտվել՝ 1732 թվականին։
Վանքն իր զարգացման գագաթնակետին է հասել 19-րդ դարում, երբ դարձել է այս տարածաշրջանի ուղղափառության հոգևոր կենտրոնը։ Միևնույն ժամանակ վանքին են պատկանել շրջակայքում գտնվող զգալի տարածք։ Վանքի անունով է կոչվում մոտակա գյուղը։
Սուրբծննդյան վանքը գործող է և դասվում է Բուլղարիայի հարյուր զբոսաշրջային ազգային օբյեկտների ցանկում։ Վանքի մոտակայքում է գտնվում ականավոր բուլղար հեղափոխական Յան Սանդանսկու գերեզմանը։


== Վանքային շինություններ ==
Վանքն իրենից հիշեցնում է միջնադարյան ամրոց, ունի վեցանկյան տեսք։  Ներքին բակը շրջապատում են եռահարկ բնակելի շինությունները։ Վանքի տարածքում է գտնվում նկուղ և ֆերմա։ Վանական բակի մի մասը զբաղեցնում են խաղողի այգիները։


=== Սուրբ Աստվածածնի եկեղեցի ===
Կաֆոլիկոն վանքը նվիրված է Աստվածածնին։ Շինարարության սկիզբը թվագրվում է 16-րդ դարին, սակայն ժամանակակից տեսքը եկեղեցին ձեռք է բերել 1732 թվականին։ Եկեղեցին զբաղեցնում է վանական բակի հիմնական տարածքը։


== Պատկերասրահ ==

		
		


== Ծանոթագրություններ ==


== Գրականություն ==
Архитектурното наследство на България. София, издательство «Техника», 1988.


== Արտաքին հղումներ ==
Фотографии Рождественского монастыря
Рождественский монастырь Archived 2010-09-24 at the Wayback Machine. на сайте Bulgarian Monastery Archived 2015-08-16 at the Wayback Machine. (անգլ.)
Ահար (գետ)

Անվան այլ կիրառումների համար տե՛ս՝ Ահար (այլ կիրառումներ)Ահար, գետ Ատրպատականում, Արաքսի ավազանում։ Սկիզբ է առնում Ղարաբաղի լեռներից և թափվում Կարասու գետի մեջ։ Ահարի միջին հոսանքի շրջանում էր ընկած համանուն գավառը։


== Ծանոթագրություններ ==
Android 12

Android 12, (կոդային անվանումը՝ Android Snow Cone), Android օպերացիոն համակարգի 12-րդ տարբերակն է, թողարկված Open Handset Alliance-ի կողմից Google-ի գլխավորությամբ։ Ծրագրավորողների համար նախատեսված առաջին տարբերակը թողարկվել է 2021 թվականի փետրվարի 18-ին։ Վերջնական տարբերակը թողարկվել է՝ 2021 թվականի հոկտեմբերի 4-ին[4]։
Android 12-ը ընդհանուր առմամբ ստացել է դրական ակնարկներ։ Android 12-ը երրորդ ամենաշատ օգտագործվող օպերացիոն համակարգն է՝ 2022 թվականի օգոստոսի տվյլներով սմարթֆոնների 13,3% աշխատում են Android 12 տարբերակով։ Առաջին սմարթֆոնները, որոնք թողարկվել է Android 12 օպերացիոն համակարգով Google Pixel 6 և Pixel 6 Pro են։


== Պատմություն ==
Android 12, ( Snow Cone կոդային անունով), ցուցադրվել է Android-ի բլոգում 2021 թվականի փետրվարի 18-ին։ Ցուցադրումից շատ չանցած թողարկվեց ծրագրավորողների համար նախատեսված տարբերակըref>«First preview of Android 12»։ Android Developers Blog (անգլերեն)։ Արխիվացված է օրիգինալից 2021-02-21-ին։ Վերցված է 2022-05-20  </ref>։


=== Android 12.1/12L ===
2021 թվականի հոկտեմբերին Google-ը ցուցադրեց Android 12L-ը, Android 12-ի առացքային տարբերակ, որը իր մեջ պարունակում էր բարելավումներ կապված ծալով հեռախոսների, պլանշետների, անհատական համակարգիչների էկրանների չափով և  Chromebook-ի համար։ Թողարկումը պլանավորվում էր 2022 թվականի սկզբին։ Առաջին տարբերակը ծրագրավորողների համար թողարկվեղ 2021 թվականի հոկտեմբերին, արդեն իսկ դրանից հետո դեկտեմբերին թողարկվեց Beta 1, 2022 թվականի հունվարին Beta 2, իսկ 2022 թվականի փետրվարին Beta 3 տարբերակները։ Android 12L հիմնական տարբերակը թողարկվեց 2022 թվականի մարտի 7-ին, որը նախատեղված էր մեծ էկրանով սմարթֆոնների համար։


== Նորարաություններ ==


=== Ինտերֆեյս ===
Թարմացվել է օպերացիոն համարկարգի մատերիալական լեզուն «Material You» կոդային անունով, որը թույլ է տալիս օգտագործել ավելի մեծ ստեղներ, ավելացվել է անիմացիանների քանակը և գլխավոր էկրանի վիդջեթների նոր ոճերը։ «monet» ֆունկցիա, որը թույլ է տալիս ավտոմատ կերպով ստեղծել գունային թեմաներ համակարգային ցանկերի և աջակցող հավելվածների համար։ Խելացի տուն և դրամապանակի ֆունկցիաները տեղափոխվել են ծանուցումների վահանակի վրա։
Android 12 նաև թույլ է տալիս ստեղծել երկար էկրանի նկարներ։


=== Պլատֆորմ ===
Բարելավել են համակարգային ծառայությունները՝ WindowManager, PackageManager։ Բարելավել է թույլ տեսողություն ունեցող մարդկանց համար նախատեսված համակարգը։


== Ծանոթագրություններ ==
Հայոց ցեղասպանության հուշարձան (Բրեմեն)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, խաչքար Գերմանիայի Բրեմեն քաղաքի կենտրոնական զբոսայգում։


== Պատմություն ==
Խաչքարը տեղադրվել է ի հիշատակ հայոց ցեղասպանության զոհերի՝ 2005 թվականի ապրիլի 24-ին։ Խաչքարի օծման արարողությունը կատարել է Տեր Սերոբ Իսահակյանը։


== Տվյալներ ==
Խաչքարն ունի 2 մետր բարձրություն, կառուցվել է հայ մշակութային ժառանգության պահպանման հիմնադրամի ջանքերով։ Խաչքարի կողքին տեղադրված են հուշաքարեր, որտեղ մակագրված է.


== Ծանոթագրություններ ==
Հերմսդորֆ (Ռուլանդ)

Հերմսդորֆ  (գերմ.՝ Hermsdorf (bei Ruhland)), կոմունա Գերմանիայում, Բրանդենբուրգի հողատարածքում։
Գտնվում է Վերին Շպրեվալդ Լաուզիցի շրջանի կազմում։ Ենթարկվում է Ալտ Ալտդյոբրեն կառավարությանը։ Բնակչությունը կազմում է 839 մարդ (ըստ 2010 թվականի դեկտեմբերի 31-ի)։ Տարածքը կազմում է 32,82 կմ²։ Պաշտոնական կոդ՝ 12 0 66 124։


== Ծանոթագրություններ ==


== Արտաքին հղումներ ==
պաշտոնական կայք Archived 2007-06-26 at the Wayback Machine.
Լիշինգա

Լիշիգնա (պորտ.՝ Lichinga), քաղաք Մոզամբիկում, Նյասա նահանգի վարչական կենտրոնը։ Գտնվում է Լիշիգնա սարահարթի վրա՝ ծովի մակարդակից 1360 մետր, առավելագույնը՝ 1398 մետր բարձրության վրա։ Քաղաքից 45 կիլոմետր հեռավորության վրա է գտնվում Նյասա լիճը։


== Պատմություն ==
Քաղաքը կառուցել են 1931 թվականին պորտուգալացիները՝ Վիլա Կաբրալ անվանմամբ։ Բնակավայրը արագ զարգացել է որպես գյուղատնտեսական և վարչական կենտրոն, 1962 թվականին ստացել է քաղաքի կարգավիճակ։ Զարգացած է նաև փայտավերամշակումը, որը հիմնականում հիմնված է սոճու տնկարանների վրա։ 1975 թվականին անկախացել է Պորտուգալիայից, և Վիլա Կաբրալը վերանվանվել Լիշինգա։ 1975-1992 թվականների Քաղաքացիական պատերազմի արդյունքում քաղաքը մեծ կորուտներ ունեցել, իսկ տնտեսությունը՝ վնաս ստացել։


== Կլիմա ==
Քաղաքի բարձրադիր լինելու պատճառով կլիման խոնավ մերձարևադարձային է։ Առավել հով և չոր եղանակը լինում է մարտից սեպտեմբեր ամիսներին, հուլիսի միջին ջերմաստիճանը 15,5 °C է։ Հոկտեմբերից ապրիլ ամենատաքը նոյեմբերն է, միջին ջերմաստիճանը՝ 22 °C։ Ամառը անձրևների շրջան է, տեղումների տարեկան միջին քանակը 1171 մմ է։


== Բնակչություն ==
Քաղաքի բնակչությունը ըստ տարիների.


== Տրանսպորտ ==
Լիշինգան կապված է մայրցամաքի արևելյան ափիի հետ երկաթուղային գծով։ 2 կիլոմետր հյուսիս գտնվում է Լիշինգա օդանավակայանը։ Վերջինիս սպասարկում է միոզամբիկյան LAM (պորտ.՝ Linhas Aéreas de Moçambique) ավիաընկերությունը։


== Ծանոթագրություններ ==
Խարբերդ-Երզնկայի բարբառ

Խարբերդ-Երզնկայի բարբառ - հայերենի կը ճյուղի բարբառ։
Խոսվել է հարավից Խարբերդի և հյուսիսից Երզնկայի միջև ընկած տարածքում (Բալու, Ճապաղջուր, Չմշկածագ, Չարսանճաք, Քղի, Դերսիմ, Կամախ)։ Բաղաձայնական համակարգը եռաստիճան խլազուրկ՝ բ՛→բ→պ (պ→փ)։


== Ծանոթագրություններ ==
Հրազդանի սարավանդ

Հրազդանի սարավանդ, հրաբխային սարավանդ Հայաստանի Կոտայքի մարզում, Գեղամա լեռների հյուսիսարևմտյան լանջին։ Բարձրությունը՝ 1700-1850 մ է։ Նեղ գոտիով ձգվում է Հրազդանի կիրճի ձախ ափով։ Մակերևույթը մեղմ ալիքավոր է։ Ծածկված է Գեղամա լեռներից արտավիժած լավաներով։ Բուսածածկույթը տափաստանային է։ Մշակում են հացահատիկ, կերային կուլտուրաներ։


== Ծանոթագրություններ ==
834

834 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 834 թվականն է, 
IX դարի 34-րդ տարին։


== Դեպքեր ==


== Ծնունդներ ==


== Մահեր ==
Սաացե

Սաացե (էստ․՝ Saatse), գյուղ Էստոնիայի Պիլվամաա նահանգի Վեռսկա շրջանում։
2011 թվականի տվյալներով գյուղում բնակվում էր 71 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Փռշնի

Փռշնի (լատ.՝ Celitis), թեղազգիների ընտանիքի տերևաթափ ծառերի կամ թփերի ցեղ։


== Տարածում ==
Հանդիպում է Արագածոտնի, Տավուշի, Գեղարքունիքի, Վայոց ձորի, Սյունիքի և այլ մարզերի ստորին և միջին լեռնային գոտիներում (մինչև 2000 մ բարձրություններում)։ Աճում է չոր, քարքարոտ և ժայռոտ լանջերին։


== Կենսաբանական նկարագիր ==
Ցողունի բարձր, մինչև 10 (16) մ է, սաղարթը՝ գմբեթաձև, նոսր, ընձյուղները՝ կարմրագորշավուն։ Տերևները հերթադիր են, ձվաձև, էլիպսանշտարաձև, ատամնաեզր, կաշեկերպ։ Ծաղիկները բաժանասեռ են, անբարետես։ Ծաղկում է տերևները բացվելուն զուգընթաց։ Պտուղը փոքր, գնդաձև, դեղնակարմրավուն կամ նարնջադեղնավուն, կապտավուն խավով ծածկված կորիզապտուղ է։ Պտուղներն ուտելի են, պարունակում են ճարպայուղեր, կեղևը՝ աղաղանյութեր։ Բնափայտն ամուր է, օգտագործում են ատաղձագործական և խառատային իրեր պատրաստելու համար։ Ջերմասեր և լուսասեր է, չորադիմացկուն, պահանջկոտ չէ հողի նկատմամբ, ապրում է մինչև 500 տարի։


== Տեսակներ ==

Հայտնի է մոտ 50 (այլ տվյալներով՝ 70), նրանցից մի քանիսը. Հայաստանում՝ 2 տեսակ՝ 

փռշնի մերկատերև (C. glabrata)
փռշնի կովկասյան (C. caucasica)։


== Դասակարգում ==


===== Տաքսոնոմիան =====


== Ծանոթագրություններ ==


== Արտաքին հղումներ ==
NCBI link: Celtis 
El género Celtis en Árboles Ibéricos
Celtis laevigata images at bioimages.vanderbilt.edu Archived 2007-03-13 at the Wayback Machine.
Celtis occidentalis images at bioimages.vanderbilt.edu Archived 2007-02-11 at the Wayback Machine.


== Գրականություն ==
1244. Шлемник — Scutellaria L. // Флора СССР. В 30 т. / Гл. ред. и ред. тома акад. В. Л. Комаров. — М.—Л.։ Изд-во АН СССР, 1936. — Т. V. — С. 373—375. — 762 + XXVI с. — 5175 экз.
Род 4. Шлемник — Scutellaria L. // Деревья и кустарники СССР. Дикорастущие, культивируемые и перспективные для интродукции. / Ред. тома С. Я. Соколов. — М.—Л.։ Изд-во АН СССР, 1951. — Т. II. Покрытосеменные. — С. 515—523. — 612 с. — 2500 экз.
Պահեստային վնասատուներ

Պահեստային վնասատուներ, պահեստակյաց վնասատուներ, կենդանիներ, որոնք փչացնում կամ ոչնչացնում են պահեստավորված և փոխադրվող հացահատիկը, հատիկային մթերքները, չոր մրգերը, բանջարեղենը, դեղանյութերի, կաշվի, ծխախոտի հումքը և այլն։ 
Դրանցից առավել վտանգավոր են ասուրի, երկարավուն և սովորական մազապատ աղերը, ամբարային և բրնձի երկարակնճիթը, գողձևացողը, սուրինամի ալրակերը, մավրիտանական բզեզը, ալյուրի մեծ և փոքր բզեզը, հարավային ամբարային հրաթիթեռը, ալյուրի հրաթիթեռը, ամբարային ցեցը, հացահատիկային ցեցը և այլն, թռչուններից՝ տնային աղավնին և ճնճղուկը, կրծողներից՝ մկները, դաշտամկները և այլն։
Հացահատիկային պաշարների բոլոր վնասատուներին պայմանականորեն բաժանում են 3 խմբի․

վնասատուներ, որոնք բազմանում են միայն բնական պայմաններում (դաշտերում) և պահեստներն են ընկնում հավաքվող բերքի հետ (հացահատիկային բվիկ, սիսեռի հատիկակեր և այլն)։
Վնասատուներ, որոնք բազմանում են և՝ բնական, և՝ արհեստական պայմաններում (հացահատիկային ցեց, լոբու հատիկակեր, տզեր)։
Վնասատուներ, որոնք զարգանում են միայն պահեստային պայմաններում (ամբարային երկարակնճիթ, հացահատիկի սրիչ, հրաթիթեռներ, ամբարային ցեց)։Միջատներով և տզերով վարակված սերմերը կորցնում են ծլունակությունը մինչև 50 % (վնասվում է հատիկի սաղմը և էնդոսպերմը), նվազում հատիկների քաշը (35-60 %-ով), վատանում դրանց սնևդային և հացաթխման որակը։ Ամբարային երկարակնճիթը և տզերը կարող են փոխանցել կարծր մրիկի սպորներ և այլ հիվանդություններ։ Առնետները և մկները։
Սանտ Իլարիո դ’Էնցա

Սանտ Իլարիո դ’Էնցա (իտալերեն՝ Sant'Ilario d'Enza), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը ըստ 2008 թվականի տվյալների կազմում է 10483 մարդ։ Բնակչության միջին խտությունը՝ 524 մարդ/կմ²։ Զբաղեցնում է 20 կմ² տարածք։ Փոստային ինդեքս՝ 42049, 42040։ Հեռախոսային կոդը՝ (+39) 0522։
Կոմունայի հովանավորն է Սուրբ Եվլալիան։ Տոնը նշվում է դեկտեմբերի 10-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հովնան Սարգսյան

Հովնան Սարգսյան (մարտի 13, 1966(1966-03-13), Երևան, Հայկական ԽՍՀ, ԽՍՀՄ), հայ նկարիչ։


== Կենսագրություն ==
Ծնվել է 1966 թվականին Երևանում։ 1981-1985 թվականներին սովորել է Փանոս Թերլեմեզյանի անվան գեղարվեստի ուսումնարանում։ 1990-1995 թվականներին սովորել է Երևանի գեղարվեստա-թատերական ինստիտուտում։ 


=== Գործունեություն ===
1982 թվականին մասնակցել է գեղարվեստի դպրոցի վաթսունամյակին նվիրված ցուցահանդեսին, որտեղ հանդիպել է Սերգեյ Փարաջանովին, որը նկատել է Հովնան Սարգսյանին և արտահայտել իր դրական կարծիքը երիտասարդ նկարչի նկարների մասին։ Հետագայում կտավներից մեկը նկարիչը նվիրաբերել է Սերգեյ Փարաջանովի թանգարանին։
1996 թվականից նկարներով հանդես է եկել Մոսկվայի ցուցասրահներում՝ Մոսկվայի Նկարիչների կենտրոնական տանը, ՅՈւՆԵՍԿՕ-յի նկարիչների միության ցուցասրահում։ 1997 թվականին ցուցադրվել է Պրահայի “Calamarus“ ցուցասրահում (Չեխիա)։
1998 թվականին անհատական ցուցահանդեսով ներկայացել է Հայաստանի ազգային պատկերասրահում։
2001 թվականին ցուցադրվել է Փրինսթոնի “Pringle” ցուցասրահում (ԱՄՆ)։ 2001, 2002, 2003 թվականներին ցուցադրվել է Արտ սալոն Մանեժում (Մոսկվա)։ 2003 թվականին ցուցադրվել է Мир Арт ցուցասրահում (Մոսկվա)։
2003 թվականին նկարչի աշխատանքներից մեկը ձեռք է բերվել Զուրաբ Ծերեթելու Ժամանակակից արվեստի թանգարանը (Մոսկվա)։
2006 թվականին մասնակցել է Գելոս աճրդատան աճուրդին (Մոսկվա)։ 2008 թվականին մասնակցել է Վիեննայի “Doratea”-ի աճուրդին (Ավստրիա)։
2009 թվականին մասնակցել է Բուդապեշտի Արտ-փառատոնին (Հունգարիա)։ 2010 թվականից ցուցադրվում է Դալան արտ ցուցասրահում (Երևան)։ 2014 թվականին հանդես է եկել «Art on the Border» ցուցահանդեսում (Հայաստան)։
2015 թվականից ցուցադրվում է Թադէ արտ սրահում (Երևան)։ 2016 թվականից համագործակցել է «Հայ Ձմեռ Պապ» բարեգործական կազմակերպության հետ, մասնակցել է բարեգործական ցուցահանդեսների։
Հովնան Սարգսյանի աշխատանքներից շատերը գտնվում են Ռուսաստանի, Հայաստանի, ԱՄՆ-ի, Ֆրանսիայի, Չեխիայի, Շվեյցարիայի և Գերմանիայի մի շարք մասնավոր հավաքածուներում։


== Ծանոթագրություններ ==


== Արտաքին հղումներ ==
"Поэтика нежности" Овнана Саркисяна
Կոլմենար Վիեխո

Կոլմենար Վիեխո (իսպ.՝ Colmenar Viejo), ինքնավար համայնք Իսպանիայում, գտնվում է Մադրիդի նահանգում, Մադրիդի ինքնավար մարզում։ Վարչատարածքային միավորը գտնվում է Կուենկա Ալտա դել Մանսանարես շրջանում։ Զբաղեցնում է 182,6 կմ² տարածք։ Բնակչությունը 4 437 մարդ է (2010 թվականի տվյալներով)։ Մարզի վարչական կենտրոնից ունի 31 կմ հեռավորություն։


== Կլիմա ==


== Ժողովրդագրություն ==


== Քույր-քաղաքներ ==
 Իտալիա Colleferro, Իտալիա
 Ֆրանսիա Suresnes, Ֆրանսիա


== Տեսարժան վայրեր ==
Կոլմենար Վիեխոյի ամենահետաքրքիր և տեսարժան վայրերն են.

Basilica de Nuestra Señora de la Asunción
Ermita de Remedios, saint of the town
Visigothic archaeological tombs


== Տոնակատարություններ ==
Fiesta de la Vaquilla, Փետրվարի 2
Fiesta de la Maya, Մայիսի 2
Festivities in honour of the Virgen of Remedios, Օգօստօսի վերջին շաբաթը
Day of Colmenar Viejo, Նոյեմբերի 22


== Համայնապատկեր ==


== Պատկերասրահ ==

		
		
		
		
		
		
		
		
		
		


== Արտաքին հղումներ ==
Պաշտոնական կայք Archived 2012-12-08 at Archive.is
Ayuntamiento de Colmenar Viejo
Transporte público en Colmenar Viejo Archived 2012-07-03 at the Wayback Machine.
Puerta de la Sierra
Sony Pictures Entertainment

Sony Pictures Entertainment, ամերիկյան կինոընկերություն, ֆիլմերի և հեռուստատեսային ծրագրերի արտադրող ու դիստրիբուտոր։


== Պատմություն ==
1989 թվականին Սոնին 3,4 միլիարդ դոլարով Կոկա-Կոլայից ձեռք բերեց «Columbia Pictures Entertainment»-ը։ 1991 թվականին ընկերությունը վերանվանվեց «Sony Pictures Entertainment»: 2005 թվականին Sony Pictures-ը գնեց նաև «Metro-Goldwyn-Mayer»-ը։
2013 թվականին կինոընկերության ֆիլմերն այնքան էլ հաջող չէին, բայց ստուդիայի ղեկավարությունը հաջողությամբ հաղթահարեց այդ տարիների դժվարությունները՝ մասամբ «Խաբեություն ամերիկյան ձևով» և «Կապիտան Ֆիլիպս» ֆիլմերի հաշվին։
2015 թվականին ՎիքիԼիքս կայքում հրապարակվեցին 2014 թվականի նոյեմբերին ընկերությունի հափշտակված փաստաթղթերը, որոնք վկայում են այն մասին, որ Sony Pictures «ազդեցիկ ընկերություն է, որ կապեր ունի Սպիտակ տանը, կարող է օրենքներ ընդունել տալ, ինչպես նաև կապեր ունի ամերիկյան ռազմական արդյունաբերության կեմպլեքսի հետ»։


== Կորպորատիվ կառուցվածք ==
Շտաբ-բնակարանը գտնվում է ԱՄՆ-ի Կալիֆորնիա նահանգի Կալվեր Սիթի քաղաքում։


== Sony Pictures Home Entertainment ==
Այս ֆիլմի տնային վիդեո համակարգը ստեղծվել է 1979 թվականին։ Այս հրատարակումը ընկերության բոլոր ֆիլմերն ու մուլտֆիլմերը թողարկեց VHS-ի վիդեոլուսանկարման տուփերով, իսկ 90-ականների վերջից Columbia Pictures Home Entertainment հրատարակության DVD ֆորմատով։ Հետո նա անվանվեց Columbia TriStar Home Video, այնուհետև Columbia TriStar Home Entertainment, իսկ 1992 թվականին ընկերությունը բաժանորդագրվեց Dolby Digital-ին։ 2005 թվականից Columbia TriStar Home Entertainment-ը դադարեց գոյություն ունենալ ի փոխարեն Sony Pictures Home Entertainment-ի։


== Sony Pictures Releasing International ==

1993 թվականին Sony Pictures ընկերությունը Columbia TriStar Motion Pictures Group-ից ձեռք բերեց միջազգային կինովարձույթ ստեղծող «Columbia TriStar Film Distributors International»-ը։ 2005 թվականին Columbia TriStar Film Distributors International ընկերությունը վերանվանվեց Sony Pictures Releasing International:


== Ծանոթագրություններ ==


== Արտաքին հղումներ ==
Sony Pictures Entertainment
Sony Pictures Entertainment Музей
Պորոնինյան խորհրդակցություն (1913)

ՌՍԴԲԿ Կենտկոմի կուսակցական աշխատողների Պորոնինյան խորհրդակցություն (ռուս.՝ Поронинское совещание), կայացել է Պորոնինոյում (Զակոպանեի մոտ)` 1913 թվականի սեպտեմբերի 23 (հոկտեմբերի 6) - հոկտեմբերի 1 (14)-ին։
Գաղտնապահության համար կոչվել է «օգոստոսյան», «ամառային»։ Ներկա էր 22 պատգամավոր, որից 17-ը՝ վճռական ձայնի իրավունքով։ Խորհրդակցությունն ընթացել է Վլադիմիր Լենինի ղեկավարությամբ և մեծ նշանակություն ունեցել Ռուսաստանում հեղափոխական շարժման նոր վերելքի համար։
Խորհրդակցությունը քննարկել է զեկուցումներ տեղերից, Պրագայի կոնֆերանսում ընտրված Կենտկոմի հաշվետվությունը, ագիտացիայի խնդրիների մասին ներկա մոմենտում, կազմակերպական հարց և կուսակցական համագումարի, գործադուլային շարժման, կուսակցական մամուլի, խորհրդային դումայի դումայական աշխատանքի, դումայական խորհրդային ֆրակցիայի, լեգալ ընկերություններում աշխատելու, ազգային հարցի, նարոդնիկների (էսէռների), առաջիկա միջազգային սոցիալիստական կոնգրեսի մասին հարցերը։


== Գրականություն ==
Ленин В. И., Полн. собр. соч., 5 изд., т. 24, с. 45—61; КПСС в резолюциях и решениях съездов, конференций и пленумов ЦК, 8 изд., т. 1, М., 1970; История КПСС, т. 2, М., 1966;
Najdus W., Przez zielona, granice, [Warsz.], 1964, с. 138—39.
(2739) Տագուասիպա

(2739) Տագուասիպա (անգլ.՝ Taguacipa), աստերոիդ աստերոիդների հիմնական գոտում։ Հայտնաբերվել է 1952 թվականի հոկտեմբերի 17-ին Ջոզեֆ Բրեդիի կողմից Մաունթ Ուիլսոնում։
Միջին հեռավորությունը Արեգակից կազմում է 2,456658 ա. մ., առավելագույնը մոտենում է 2,1369 ա. մ. հեռավորության վրա և հեռանում 2,7764 ա. մ.։ Արեգակի շուրջ մեկ ամբողջական պտույտ է կատարում 1406,42 երկրային օրվա ընթացքում, իր ուղեծրով շարժվելով միջինում 0,255969 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2739) Տագուասիպա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)